Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 31/2011 Z. z. o poskytovaní pomoci na podporu zlepšenia podmienok pri produkcii a obchodovaní s včelími produktmi 

Spôsob pripomienkového konania	 	
Počet vznesených pripomienok, z toho zásadných	52  / 2 	
Počet vyhodnotených pripomienok	52 	
		
Počet akceptovaných pripomienok, z toho zásadných	50  / 2 	
Počet čiastočne akceptovaných pripomienok, z toho zásadných	0  / 0 	
Počet neakceptovaných pripomienok, z toho zásadných	2  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Úrad priemyselného vlastníctva Slovenskej republiky 	1 (0o,1z) 	 	 	 	
3 .	Generálna prokuratúra Slovenskej republiky 	3 (3o,0z) 	 	 	 	
4 .	Konfederácia odborových zväzov Slovenskej republiky 	 	 	 	x 	
5 .	Asociácia zamestnávateľských zväzov a združení Slovenskej republiky 	 	 	x 	 	
6 .	Národná banka Slovenska 	 	 	x 	 	
7 .	Najvyšší kontrolný úrad Slovenskej republiky 	 	 	x 	 	
8 .	Odbor aproximácie práva sekcie vládnej legislatívy Úradu vlády SR 	11 (11o,0z) 	 	 	 	
9 .	Štatistický úrad Slovenskej republiky 	4 (4o,0z) 	 	 	 	
10 .	Správa štátnych hmotných rezerv Slovenskej republiky 	 	 	 	x 	
11 .	Ministerstvo kultúry Slovenskej republiky 	3 (3o,0z) 	 	 	 	
12 .	Ministerstvo pôdohospodárstva a rozvoja vidieka Slovenskej republiky 	 	 	 	x 	
13 .	Protimonopolný úrad Slovenskej republiky 	 	 	x 	 	
14 .	Úrad geodézie, kartografie a katastra Slovenskej republiky 	 	 	x 	 	
15 .	Ministerstvo obrany Slovenskej republiky 	2 (2o,0z) 	 	 	 	
16 .	Úrad jadrového dozoru Slovenskej republiky 	 	 	x 	 	
17 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
18 .	Ministerstvo zahraničných vecí a európskych záležitostí Slovenskej republiky 	1 (1o,0z) 	 	 	 	
19 .	Ministerstvo hospodárstva Slovenskej republiky 	 	 	x 	 	
20 .	Ministerstvo dopravy, výstavby a regionálneho rozvoja Slovenskej republiky 	10 (10o,0z) 	 	 	 	
21 .	Úrad vlády Slovenskej republiky 	 	 	 	x 	
22 .	Ministerstvo zdravotníctva Slovenskej republiky 	 	 	x 	 	
23 .	Ministerstvo vnútra Slovenskej republiky 	5 (5o,0z) 	 	 	 	
24 .	Národný bezpečnostný úrad 	 	 	 	x 	
25 .	Ministerstvo práce, sociálnych vecí a rodiny Slovenskej republiky 	1 (1o,0z) 	 	 	 	
26 .	Ministerstvo financií Slovenskej republiky 	2 (1o,1z) 	 	 	 	
27 .	Odbor zmeny klímy 	 	 	 	x 	
28 .	Ministerstvo životného prostredia Slovenskej republiky  	 	 	x 	 	
29 .	Ministerstvo školstva, vedy, výskumu a športu Slovenskej republiky 	7 (7o,0z) 	 	 	 	
30 .	Najvyšší súd Slovenskej republiky 	 	 	 	x 	
31 .	Ministerstvo spravodlivosti Slovenskej republiky 	1 (1o,0z) 	 	 	 	
32 .	Slovenská poľnohospodárska a potravinárska komora 	1 (1o,0z) 	 	 	 	
	SPOLU	52 (50o,2z) 	0 (0o,0z) 	12 	7 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
ÚPV SR 	Čl. I, novelizačné body 4 a 25 
Úrad priemyselného vlastníctva Slovenskej republiky je v zmysle § 32 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov ústredným orgánom štátnej správy pre oblasť priemyselného vlastníctva a vykonáva ústrednú štátnu správu v oblasti ochrany ochranných známok. 
Už v rámci pripomienkového konania k materiálu Návrh nariadenia vlády Slovenskej republiky o poskytovaní pomoci na podporu zlepšenia podmienok pri produkcii a obchodovaní s včelími produktmi (rezortné číslo MPRV SR 11709/2010-410), ktorý bol predložený na medzirezortné pripomienkové konanie 10.12.2010, ÚPV SR uplatnil zásadnú pripomienku k § 6 ods. 1 písm. b). V skratke povedané - ÚPV SR považoval navrhované znenie § 6 ods. 1 písm. b) za nejasné a zmätočné; ÚPV SR namietal, že včelári ochrannú známku „Slovenský med“ nezískavajú, len získavajú súhlas majiteľa s používaním tejto ochrannej známky, a súčasne ÚPV SR upozornil na existenciu dvoch kombinovaných ochranných známok "Slovenský med", a to ochrannej známky č. 214649 majiteľa Slovenský zväz včelárov, Svrčia 14, Bratislava a ochrannej známky č. 218206 majiteľa Spolok včelárov Slovenska, Oravická 612/12, Trstená, ktoré sú zapísané v registri ochranných známok. 
V zmysle tejto zásadnej pripomienky bolo upravené znenie § 6 ods. 1 písm. b) návrhu. (Podľa nášho názoru sa predkladateľ so zásadnou pripomienkou vysporiadal len čiastočne, keďže sa nezaoberal existenciou dvoch ochranných známok „Slovenský med“.) 
Totožné pripomienky uplatňujeme k § 3 ods. 5 písm. e) a k bodu 17 prílohy č. 1, t. j. novelizačným bodom 4 a 25 návrhu nariadenia vlády SR, ktorým sa mení a dopĺňa nariadenie vlády SR č. 31/2011 Z. z. o poskytovaní pomoci na podporu zlepšenia podmienok pri produkcii a obchodovaní s včelími produktmi. V zmysle vyššie uvedeného žiadame upraviť znenie navrhovaného § 3 ods. 5 písm. e), čím bude zabezpečený aj jeho súlad so znením § 6 ods. 1 písm. b) platného a účinného nariadenia vlády SR č. 31/2011 Z. z. Súčasne by bolo vhodné, aby sa predkladateľ z dôvodu jednoznačnosti právnej úpravy v normatívnom texte vysporiadal aj s otázkou existencie dvoch ochranných známok „Slovenský med“. 	Z 	A 	Pripomienka zapracovaná do textu. 	
GP SR 	Všeobecne 
S prihliadnutím na navrhovaný rozsah zmien a doplnení odporúčame v záujme prehľadnosti a zrozumiteľnosti vypracovať návrh nového nariadenia vlády, ktorý upraví problematiku poskytovania pomoci na podporu zlepšenia podmienok pri produkcii a obchodovaní s včelími produktmi. 	O 	A 	Pripomienka zapracovaná do textu. 	
GP SR 	K úvodnej vete 
Podľa bodu 48 prílohy č. 5 k Legislatívnym pravidlám vlády Slovenskej republiky navrhujeme v úvodnej vete návrhu nariadenia vlády slová „zákona č. 207/2002 Z. z.“ nahradiť slovami „neskorších predpisov“, pretože uvádzacia veta § 2 ods. 1 zákona č. 19/2002 Z. z. bola tiež novelizovaná zákonom č. 607/2004 Z. z. Ustanovenie § 2 ods. 1 písm. k) je len pododsekom § 2 ods. 1, to znamená, že je neoddeliteľnou súčasťou tohto odseku. 	O 	N 	Po prehodnotení predkladateľom ponechaná pôvodná právna úprava, nakoľko akcent sa kladie na písmeno k), ktoré novelou zákona č. 207/2002 Z. z. doplnilo priamo do vymedzených oblastí aj pôdohospodárstvo. 	
GP SR 	K bodu 24 a čl. II 
Znenie bodu 24 odporúčame zosúladiť s navrhovaným termínom nadobudnutia účinnosti uvedeným v čl. II. 	O 	A 	Pripomienka zapracovaná do textu. 	
OAP SVL ÚV SR 	K poznámke pod čiarou k odkazu 2 
V poznámke pod čiarou k odkazu 2 žiadame predkladateľa, aby vypustil zo skrátenej citácie nariadenia publikačný zdroj, v súlade s bodom 5 prílohy č. 3 k Legislatívnym pravidlám vlády Slovenskej republiky.  	O 	A 	Pripomienka zapracovaná do textu. 	
OAP SVL ÚV SR 	K § 3 
1. V nadpise k § 3 návrhu nariadenia žiadame nahradiť slová „včelárom s včelárskym“ slovami „včelárom a včelárskym“. Obdobne žiadame opraviť i § 3 ods. 1 návrhu nariadenia. Ide o gramatickú pripomienku.  	O 	A 	Pripomienka zapracovaná do textu. 	
OAP SVL ÚV SR 	K § 3 
2. V § 3 ods. 1 písm. a) bod 1 návrhu nariadenia žiadame nahradiť slová „veterinárnym s lesníckym“ slovami „veterinárnym a lesníckym“. Ide o gramatickú pripomienku.  	O 	A 	Pripomienka zapracovaná do textu. 	
OAP SVL ÚV SR 	K § 3 
3. V § 3 ods. 1 písm. c) bod 3 návrhu nariadenia žiadame doplniť pred slová „vykonáva za účasti“ slovo „sa“. Ide o gramaticko-štylistickú pripomienku.  	O 	A 	Pripomienka zapracovaná do textu. 	
OAP SVL ÚV SR 	K § 3 
4. V § 3 ods. 1 písm. c) bod 4 návrhu nariadenia žiadame vypustiť slovo „ho“ pre jeho nadbytočnosť. Ide o gramaticko-štylistickú pripomienku.  	O 	A 	Pripomienka zapracovaná do textu. 	
OAP SVL ÚV SR 	K § 3 
5. V § 3 ods. 8 písm. l) návrhu nariadenia žiadame nahradiť slová „tepelnej s chladiacej“ slovami „tepelnej a chladiacej“. Ide o gramatickú pripomienku. 	O 	A 	Pripomienka zapracovaná do textu. 	
OAP SVL ÚV SR 	K § 3 
6. V § 3 ods. 8 písm. o) návrhu nariadenia žiadame nahradiť slová „včelieho peľu s včelieho chleba“ slovami „včelieho peľu a včelieho chleba“.  	O 	A 	Pripomienka zapracovaná do textu. 	
OAP SVL ÚV SR 	K § 5 ods. 3 písm. d) 
V § 5 ods. 3 písm. d) návrhu nariadenia žiadame vypustiť slovo „do“ pre jeho nadbytočnosť. Ide o gramaticko-štylistickú pripomienku.  	O 	A 	Pripomienka zapracovaná do textu v §5 ods.3 písm. c). 	
OAP SVL ÚV SR 	K § 6 ods. 2 písm. a) 
V poznámke pod čiarou k odkazu 12a) žiadame v súlade s bodom 11 prílohy č. 3 k Legislatívnym pravidlám vlády Slovenskej republiky nahradiť publikačný zdroj odkazom na mimoriadne vydanie nariadenia, a to nasledovným spôsobom: slová „(Ú. v. EÚ L 165, 30.4.2004)“ žiadame nahradiť slovami „(Mimoriadne vydanie Ú. v. EÚ, kap. 03/zv. 45)“.  	O 	A 	Pripomienka zapracovaná do textu. 	
OAP SVL ÚV SR 	K § 7 ods. 4 písm. i)  
V § 7 ods. 4 písm. i) návrhu nariadenia žiadame nahradiť slovo „lupu“ slovom „lupou“. Ide o gramatickú pripomienku.  	O 	A 	Vykonaná iná právna úprava. 	
OAP SVL ÚV SR 	K doložke zlučiteľnosti: 
V bode 3 doložky zlučiteľnosti žiadame v súlade s bodom 11 prílohy č. 3 k Legislatívnym pravidlám vlády Slovenskej republiky nahradiť publikačný zdroj odkazom na mimoriadne vydanie nariadenia, a to nasledovným spôsobom: slová „(Ú. v. EÚ L 163, 30.04.2004)“ žiadame nahradiť slovami „(Mimoriadne vydanie Ú. v. EÚ, kap. 03/zv. 46)“.  	O 	A 	Pripomienka zapracovaná do textu. 	
ŠÚ SR 	Úvodná veta čl. I 
Odporúčame slová „pri produkcii s obchodovaní“ nahradiť slovami „pri produkcii a obchodovaní“. 	O 	A 	Pripomienka zapracovaná do textu. 	
ŠÚ SR 	K bodu 4 
Odporúčame v nadpise slová „včelárom s včelárskym združeniam“ nahradiť slovami „včelárom a včelárskym združeniam“. Rovnako odporúčame upraviť aj § 3 ods. 1. 	O 	A 	Pripomienka zapracovaná do textu. 	
ŠÚ SR 	K bodu 4 
Odporúčame v § 3 ods. 8 písm. l) slová „v tepelnej s chladiacej komore“ nahradiť slovami „tepelnej a chladiacej komore“. 	O 	A 	Pripomienka zapracovaná do textu. 	
ŠÚ SR 	K bodu 25  
Odporúčame v prílohe č. 1 slová „č. 31/2014“ nahradiť slovami „č. 31/2011“. 	O 	A 	Pripomienka zapracovaná do textu. 	
MK SR 	Všeobecne k materiálu 
Návrh nariadenia vlády je vydávaný na základe zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. Tento zákon v § 3 ods. 3 ustanovuje, že: ,,z aproximačného nariadenia musí vyplývať, že ide o nariadenie podľa tohto zákona". 
Nariadenie vlády č. 31/2011 Z. z. o poskytovaní pomoci na podporu zlepšenia podmienok pri produkcii a obchodovaní s včelími produktmi, ktoré je predmetom novelizácie, nie je vydané podľa zákona č. 19/2002 Z. z. ale na vykonanie zákona č. 543/2007 Z. z. 
Preto odporúčame v tomto prípade vydať nové aproximačné nariadenie (nie novelizovať nariadenie vlády č. 31/2011 Z. z. ) a v zrušovacom ustanovení tohto nového aproximačného nariadenia zrušiť nariadenie vlády č. 31/2011 Z. z. 
Odôvodnenie: 
Legislatívno-technická pripomienka 	O 	A 	Pripomienka akceptovaná a platné nariadenie vlády sa zruší a nahradí sa novým, a to aproximačným nariadením vlády. 	
MK SR 	Všeobecne k materiálu 
Vo viacerých novelizačných bodoch došlo k preklepu, keď sa namiesto spojky ,,a" používa predložka ,,s". Odporúčame opraviť. 
Odôvodnenie: 
Legislatívno-technická pripomienka 	O 	A 	pripomienka zapracovaná so textu. 	
MK SR 	K čl. I bod 5  
V tomto bode odporúčame číslovku ,,1" nahradiť slovom ,,jedného". 
Odôvodnenie: 
Legislatívno-technická pripomienka 	O 	N 	Po prehodnotení predkladateľom ponechaná pôvodná právna úprava. 	
MO SR 	Všeobecná pripomienka 
Odporúčame materiál upraviť po gramatickej stránke, najmä predložku „s“ nahradiť spojkou „a“ napr. v čl. I v úvodnej vete v bode 4 ( nadpis § 3, § 3 ods. 1 úvodná veta, § 3ods. 1 písm. a) bod 1, § 3 ods. 8 písm. l, § 3 ods. 9 úvodná veta) a v čl. I bode 14 [§ 7 ods. 4 písm. i)]. Z dôvodu nadbytočnosti odporúčame v čl. I bode 22 [§ 9 ods. 5 písm. n)] za slovom „doklady“ vypustiť čiarku. 
Štylisticky odporúčame upraviť v čl. I bod 4 (§ 3 ods. 1 písm. c) bod 3) doplnením slova „sa“ pred slovo „vykonáva“. Z dôvodu nadbytočnosti odporúčame v čl. I v bode 4 (§ 3 ods. 1 písm. c) bod 4) vypustiť slovo „ho“. 	O 	A 	Pripomienka zapracovaná do textu. 	
MO SR 	K bodu 25 
V prílohe č. 1 odporúčame slová „č. 31/2014 Z. z.“ nahradiť slovami „č. 31/2011 Z. z.“  	O 	A 	Pripomienka zapracovaná do textu. 	
MZVaEZ SR 	K doložke zlučiteľnosti právneho predpisu s právom EÚ 
V doložke zlučiteľnosti odporúčame korektne vyplniť všetky body, najmä v bode 3. a) - primárne právo, odporúčame za slová „čl. 38 až 44, hlava III" doplniť slová "tretia časť", a v časti sekundárne právo žiadame zmeniť publikačný zdroj. Slová "Ú. V. EÚ L 163, 30.04.2004" žiadame nahradiť slovami "Mimoriadne vydanie Ú. V EÚ, kap. 03/zv 46". 	O 	A 	Pripomienka zapracovaná do textu. 	
MDVaRR SR 	 V Čl. I v úvodnej vete odporúčame slová „produkcii s obchodovaní“ nahradiť slovami „produkcii a obchodovaní“. 	O 	A 	Pripomienka zapracovaná do textu. 	
MDVaRR SR 	 V bode 4 v nadpise k § 3 odporúčame slová „včelárom s včelárskym“ nahradiť slovami „včelárom a včelárskym“. Rovnako v ods. 1 písm. a) 1. bode odporúčame slová „veterinárnym s lesníckym“ nahradiť slovami „veterinárnym a lesníckym“. 	O 	A 	Pripomienka zapracovaná do textu. 	
MDVaRR SR 	 V bode 4 § 3 ods. 1 písm. g) odporúčame za slovo „techniky“ vložiť slová „ , zriadenie pripojenia k verejnej elektronickej komunikačnej sieti a používanie verejnej elektronickej komunikačnej služby“. Týmto návrhom sa dopĺňa pomoc na vykonanie technickej pomoci včelárom tak, že by do nej spadalo napr. aj zriadenie pripojenia a využívania internetu. 	O 	A 	Pripomienka zapracovaná do textu. 	
MDVaRR SR 	 V bode 4 § 3 sa odsek 6 dopĺňa písmenom c), ktoré znie: 
„c) zriadenie pripojenia k verejnej elektronickej komunikačnej sieti a používanie verejnej elektronickej komunikačnej služby.“. Táto úprava nadväzuje na § 3 ods. 1 písm. g), čo sa môže považovať za oprávnené náklady. 	O 	A 	Pripomienka zapracovaná do textu. 	
MDVaRR SR 	 V bode 4 § 3 ods. 7 písm. a) odporúčame slová „telekomunikačné poplatky“ nahradiť slovami „úhradu za používanie verejnej elektronickej komunikačnej služby“. Touto úpravou sa má docieliť súlad pojmov v oblasti úhrad za elektronické komunikácie, pretože zákon č. 351/2011 Z. z. o elektronických komunikáciách v znení neskorších predpisov pojem „telekomunikačné poplatky“ nepozná. 
K pripomienkam č. 3 až 5 odporúčame doplniť odkaz na poznámku pod čiarou k zákonu č. 351/2011 Z. z. o elektronických komunikáciách v znení neskorších predpisov. 	O 	A 	Pripomienka zapracovaná do textu. 	
MDVaRR SR 	V bode 4 § 3 ods. 8 písm. l) odporúčame slová „tepelnej s chladiacej“ nahradiť slovami „tepelnej a chladiacej“. 	O 	A 	Pripomienka zapracovaná do textu. 	
MDVaRR SR 	V bode 9 § 5 ods. 3 písm. c) odporúčame vypustiť slovo „do“. 	O 	A 	Pripomienka zapracovaná do textu. 	
MDVaRR SR 	 V bode 14 § 7 ods. 4 písm. i) odporúčame slovo „lupu“ nahradiť slovom „lupou“. 	O 	A 	Vykonaná iná právna úprava. 	
MDVaRR SR 	 V bode 25 odporúčame slová „Príloha č. 1 k nariadeniu vlády č. 31/2014 Z. z.“ nahradiť slovami „Príloha č. 1 k nariadeniu vlády č. 31/2011 Z. z.“. 	O 	A 	Pripomienka zapracovaná do textu. 	
MDVaRR SR 	 V Doložke zlučiteľnosti právneho predpisu s právom Európskej únie odporúčame v bode 3 písm. a) 2. bode slová „(Ú. v. ES, L 163, 30. 04. 2004)“ nahradiť slovami (Mimoriadne vydanie Ú. v. EÚ, kap. 03/zv. 46). 	O 	A 	Pripomienka zapracovaná do textu. 	
MV SR 	Všeobecne 1 
Nemožno súhlasiť s novelou nariadenia vlády, pretože platné nariadenie vlády je vydané podľa čl. 120 ods. 1 Ústavy Slovenskej republiky (na vykonanie zákona č. 543/2007 Z. z.) a navrhovaná novela má byť vydaná podľa čl. 120 ods. 2 Ústavy Slovenskej republiky (aproximačné nariadenie). Vzhľadom na tento rozpor treba platné nariadenie vlády zrušiť a nahradiť ho novým, a to aproximačným nariadením vlády. 	O 	A 	Pripomienka akceptovaná a platné nariadenie vlády sa zruší a nahradí sa novým, a to aproximačným nariadením vlády. 	
MV SR 	Všeobecne 2 
Ďalším dôvodom pre vypracovanie nového, a to aproximačného nariadenia vlády je skutočnosť, že platné nariadenie vlády má 12 paragrafov vrátane účinnosti a jednu prílohu. Predložený návrh novely nariadenia vlády má v Čl. I 26 bodov vrátane dvoch príloh a Čl. II (účinnosť), čo je mimoriadne rozsiahla novela, pričom sa novelizuje takmer každý paragraf. Navyše má navrhovaná novela nariadenia vlády množstvo legislatívno-technických nedostatkov. 	O 	A 	Pripomienka akceptovaná a platné nariadenie vlády sa zruší a nahradí sa novým, a to aproximačným nariadením vlády. 	
MV SR 	Všeobecne 3 
Ďalším závažným dôvodom pre vypracovanie nového, a to aproximačného nariadenia vlády je vykonávanie právne záväzných aktov Európskej únie. 	O 	A 	Pripomienka akceptovaná a platné nariadenie vlády sa zruší a nahradí sa novým, a to aproximačným nariadením vlády. 	
MV SR 	Všeobecne 4 
Ako sme už uviedli v bode 2 tohto stanoviska, navrhovaná novela má množstvo legislatívno-technických nedostatkov. Ide o tieto body: 
V bode 1 je v poznámke pod čiarou chybne citovaný odkaz 2. 
V bode 4 - § 3 je 7 nedostatkov. 
V bodoch 6 až 10 – ide o novelu § 5 v piatich bodoch, navyše § 5 ods. 3 písm. c) je 1 nedostatok. 
V boboch 11 až 13 – ide o novelu § 6 v troch bodoch. 
V bode 14 - § 7 ods. 4 písm. i) je 1 nedostatok. 
V bodoch 16 až 23 – ide o novelu § 9 v ôsmich bodoch. 
V bode 24 nie je vyriešený vzťah k Čl. II, a to k účinnosti. 
V bodoch 25 a 26 – nie je použitá správna legislatívna technika, platné nariadenie vlády má len jednu prílohu, nemožno jednoducho v novele označiť prílohy číslami, navyše príloha č. 1 je nesprávne označená. 
V Čl. II je potrebné zaoberať sa termínom nadobudnutia účinnosti v vzťahu k navrhovanému bodu 24- prechodné ustanovenia. 	O 	A 	Pripomienka akceptovaná a platné nariadenie vlády sa zruší a nahradí sa novým, a to aproximačným nariadením vlády. 	
MV SR 	Záver 
Z vyššie uvedených dôvodov požadujeme vypracovať návrh nového, a to aproximačného nariadenia vlády, ktorým sa zruší v súčasnosti platné nariadenie vlády, samozrejme s príslušnými prechodnými ustanoveniami a s odstránenými legislatívno-technickými nedostatkami (štylistické a gramatické chyby sú tiež legislatívno-technickými nedostatkami). 	O 	A 	Pripomienka akceptovaná a platné nariadenie vlády sa zruší a nahradí sa novým, a to aproximačným nariadením vlády. 	
MPSVR SR 	K čl. I bod 25 
Odporúčame v čl. I bode 25 slová „Príloha č. 1 k nariadeniu vlády č. 31/2014 Z. z.“ nahradiť slovami „Príloha č. 1 k nariadeniu vlády č. 31/2011 Z. z.“. 
Odôvodnenie: Legislatívno-technická pripomienka. 	O 	A 	Pripomienka zapracovaná do textu. 	
MF SR 	Všeobecne 
Žiadam 
a) v doložke vybraných vplyvov (ďalej len „doložka vplyvov“) uviesť negatívny vplyv na rozpočet verejnej správy a dopracovať aj analýzu vplyvov tak, aby bolo zrejmé z ktorej časti programovej štruktúry kapitoly Ministerstva pôdohospodárstva a rozvoja vidieka SR (ďalej len „ministerstvo“) sa budú predmetné výdavky financovať; v doložke vplyvov časti A. 2 Vplyvy sa uvádza žiaden vplyv na rozpočet verejnej správy, avšak podľa návrhu sa bude jednotlivým žiadateľom po splnení podmienok oprávnenosti na platbu poskytovať pomoc na podporu zlepšenia podmienok pri produkcii a obchodovaní s včelími produktmi, z čoho možno predpokladať negatívny vplyv na rozpočet verejnej správy, 
b) s prepracovanou doložkou vplyvov zosúladiť aj ostatné časti materiálu tak, aby vzájomne korešpondovali, 
c) finančné prostriedky na poskytovanie pomoci zabezpečiť v rámci schválených limitov výdavkov kapitoly ministerstva na príslušný rozpočtový rok, bez zvýšených požiadaviek na prostriedky štátneho rozpočtu. 	Z 	A 	Pripomienka zapracovaná do textu. 	
MF SR 	Všeobecne 
Návrh je potrebné upraviť gramaticky [napr. v čl. I úvodnej vete pred slovom „dopĺňa“ slovo „s“ nahradiť slovom „a“, v bode 1 poznámke pod čiarou k odkazu 1 prvom riadku za slovom „parlamentu“ slovo „s“ nahradiť slovom „a“, za slovami „1037/2001“ slovo „s“ nahradiť slovom „a“, v bode 4 § 3 ods. 1 písm. c) treťom bode pred slovo „vykonáva“ doplniť slovo „sa“ a vo štvrtom bode za slovom „vykonáva“ vypustiť slovo „ho“, v odseku 9 uvádzacej vete slovo „s“ nahradiť slovom „a“, v bode 14 § 7 ods. 1 písm. i) slovo „s“ nahradiť slovom „a“, v bode 16 § 9 ods. 5 písm. b) slovo „s“ nahradiť slovom „a“, v bode 25 prílohe č. 1 v bodoch 1 až 23 na konci doplniť bodku, v bode 26 prílohe č. 2 bode 1 za slovom „parlamentu“ slovo „s“ nahradiť slovom „a“ (2x)], zosúladiť s čl. 27 ods. 2 a s prílohou č. 5 Legislatívnych pravidiel vlády SR (ďalej len „príloha LPV“) [napr. čl. I bod 1 zosúladiť s bodom 37 prvou vetou prílohy LPV, v bode 25 uvádzaciu vetu zosúladiť s bodom 41 písm. e) prílohy LPV a zrejme nesprávne slová „31/2014 Z. z.“ nahradiť správnymi slovami „31/2011 Z. z.“, v bode 26 prílohu č. 2 zosúladiť s prílohou č. 3 bodom 9 Legislatívnych pravidiel vlády SR]. 	O 	A 	Pripomienka zapracovaná do textu. 	
MŠVVaŠ SR 	Všeobecná pripomienka 
V celom texte slová ,,vzdelávací kurz“ alebo slovo ,,kurz“ nahradiť slovami ,,vzdelávací program“ v príslušných tvaroch. 
Odôvodnenie: Zákon č. 568/2009 Z.z. o celoživotnom vzdelávaní a o zmene a doplnení niektorých zákonov v znení neskorších predpisov používa pojmy vzdelávací program. 	O 	A 	Pripomienka zapracovaná do textu. 	
MŠVVaŠ SR 	Čl. I uvádzacia veta 
V Čl. I uvádzacej vete odporúčame písmeno ,,s“ nahradiť písmenom ,,a“. 
Odôvodnenie: Gramatická pripomienka. 	O 	A 	Pripomienka zapracovaná do textu. 	
MŠVVaŠ SR 	Čl. I novelizačný bod 4 § 3 nadpis a odsek 1 uvádzacia veta 
VV Čl. I novelizačnom bode 4 § 3 nadpise a odseku 1 uvádzacej vete odporúčame písmeno ,,s“ nahradiť písmenom ,,a“. 
Odôvodnenie: Gramatická pripomienka. 	O 	A 	Pripomienka zapracovaná do textu. 	
MŠVVaŠ SR 	Čl. I novelizačný bod 4 § 3 ods. 1 písm. a) druhý bod  
V Čl. I novelizačnom bode 4 § 3 ods. 1 písm. a) druhom bode odporúčame slová ,,60 minút“ nahradiť slovami ,,45 minút“. 
Odôvodnenie: Podľa § 4 ods. 4 zákona č. 568/2009 Z.z. rozsah vyučovacej hodiny je 45 minút. 	O 	A 	Pripomienka zapracovaná do textu. 	
MŠVVaŠ SR 	Čl. I novelizačný bod 4 § 3 ods. 1 písm. c) prvý bod  
V Čl. I novelizačnom bode 4 § 3 ods. 1 písm. c) prvom bode odporúčame slová ,,8 vzdelávacích jednotiek“ nahradiť slovami ,,desať vyučovacích hodín". 
Odôvodnenie: Podľa § 4 ods. 5 zákona č. 568/2009 Z.z. vzdelávací program má zodpovedať minimálne desiatim vyučovacím hodinám. 	O 	A 	Pripomienka zapracovaná do textu. 	
MŠVVaŠ SR 	Čl. I novelizačný bod 4 § 3 ods. 1 písm. c) štvrtý bod  
V Čl. I novelizačnom bode 4 § 3 ods. 1 písm. c) štvrtý bod znie: ,,vykonáva ich vzdelávacia inštitúcia, ktorá má akreditované vzdelávacie programy v oblasti včelárstva“. 
Odôvodnenie: Akredituje sa vzdelávací program a nie inštitúcia. 	O 	A 	Pripomienka zapracovaná do textu. 	
MŠVVaŠ SR 	Čl. I novelizačný bod 4 
V Čl. I novelizačnom bode 4 odporúčame slová ,,vzdelávacia jednotka" nahradiť slovami ,,vyučovacia hodina" v príslušných tvaroch. 
Odôvodnenie: Zákon č. 568/2009 Z.z. o celoživotnom vzdelávaní a o zmene a doplnení niektorých zákonov v znení neskorších predpisov používa pojem vyučovacia hodina. 	O 	A 	Pripomienka zapracovaná do textu. 	
MS SR 	k nadpisu § 3, k § 3 ods. 1, k § 7 ods. 4 písm. i)  
Odporúčame opraviť pisárske chyby. 	O 	A 	Pripomienka zapracovaná do textu. 	
SPPK 	K Čl. I. bod 4 
V § 3 ods. 1 písm. j) navrhujeme nahradiť slová „strednej odbornej škole alebo vysokej škole, v ktorej sa vyučuje odbor včelárstvo ako samostatný predmet“ slovami „vysokej škole, na ktorej sa vyučuje včelárstvo ako samostatný predmet a pri strednej odbornej škole, na ktorej sa uskutočňuje výchova a vzdelávanie v samostatnom odbore včelárstvo“ .
Odôvodnenie: 
Doterajšia formulácia vedie podľa nášho názoru k nejednoznačnému výkladu, kedy by formu pomoci podľa § 3 ods. 1 písm. j) mohli včelári využívať aj na budovanie včelníc pri tých stredných odborných školách, ktoré neuskutočňujú vzdelávací program v samostatnom včelárskom učebnom alebo študijnom odbore, ale vyučujú včelárstvo len ako predmet. V prípade vysokých škôl podmienku vyučovania včelárstva len ako „predmetu“ v rámci študijného programu považujeme za dostatočnú, pri odbornej strednej škole by však bolo vhodnejšie ako kritérium jednoznačne stanoviť vzdelávanie v samostatnom odbore včelárstvo. 	O 	A 	Pripomienka zapracovaná do textu.